मेरे खिलाफ लगे सभी आरोप झूठे और बेसलेस, मानहानि का केस दर्ज करा सकता हूं
Bollywood Rapper Honey Singh Kidnapping And Assaulting Case - इवेंट कंपनी के ओनर ने सिंगर हनी सिंह के खिलाफ मुंबई के बीकेसी पुलिस स्टेशन में मारपीट और किडनैपिंग के मामले में केस दर्ज कराया है। गुरुवार को हनी सिंह ने सोशल मीडिया पर अपने खिलाफ दर्ज हुए केस को झूठा और बेसलेस बताया
हाल ही में एक इवेंट कंपनी के ओनर ने सिंगर हनी सिंह के खिलाफ मुंबई के बीकेसी पुलिस स्टेशन में मारपीट और किडनैपिंग के मामले में केस दर्ज कराया है। गुरुवार को हनी सिंह ने सोशल मीडिया पर अपने खिलाफ दर्ज हुए केस को झूठा और बेसलेस बताया। उन्होंने ये भी कहा कि जल्द ही उनकी लीगल टीम इसके खिलाफ मानहानि का केस दर्ज कर सकती है।
दरअसल, मुंबई में विवेक रमन नाम के व्यक्ति ने हनी सिंह के खिलाफ उनके साथ किडनैपिंग और मारपीट करने का आरोप लगाया है। इस मामले में पुलिस ने कार्रवाई शुरू कर दी है।
हनी सिंह ने खुद पर लगे आरोपों को बताया बेसलेस 
सोशल मीडिया पर हनी सिंह ने पोस्ट करते हुए लिखा- मेरे खिलाफ की गई ये शिकायत पूरी तरह से झूठी और बेसलेस है। जैसा कि मीडिया रिपोर्ट्स में दिखाया जा रहा है, मेरी कंपनी और शिकायतकर्ता के बीच न ही कोई एग्रीमेंट हुआ है और न इसका कोई कनेक्शन है।
मैंने ट्राइबवाइब नाम की एक कंपनी से मुंबई में शो करने के लिए कांटेक्ट किया था। ये एक रेप्युटेड कंपनी होने के साथ-साथ बुक माई शो की सिस्टर कंपनी भी है।
पोस्ट कर लिखा- मैं मानहानि का केस दर्ज कर सकता हूं
हनी सिंह ने आगे लिखा- मुझे जितनी देर के लिए परमिशन मिली थी, सिर्फ उतनी देर मैंने मुंबई में परफॉर्म किया था। मुझपर लगाए गए सभी आरोप झूठे और बेसलेस हैं। ये मेरी इमेज खराब करने की कोशिश मात्र है। मेरी लीगल टीम मुझ पर लगाए गए इन झूठे आरोपों के खिलाफ जल्द ही मानहानि का केस दर्ज कर सकती है।
इवेंट ऑर्गेनाइजर ने दर्ज कराई थी शिकायत 
19 अप्रैल को दर्ज हुई पुलिस कंप्लेंट के मुताबिक इवेंट ऑर्गनाइजर विवेक रमन ने 15 अप्रैल को मुंबई के बांद्रा कुर्ला कॉमप्लेक्स में हनी सिंह के लिए एक प्रोग्राम ऑर्गनाइज कराया था। लेकिन, पैसों के लेन-देन में कुछ गड़बड़ियां थीं। इस वजह से इवेंट कैंसिल कर दिया गया।
इवेंट कैंसिल होने की वजह से हनी सिंह और उनके साथी भड़क गए। उन्होंने विवेक को किडनैप किया, मुंबई के एक होटल में बंदी बनाकर रखा और उनके साथ मारपीट की।